3 9 4 C. PLINII HIST. NAT. LIB. XV. 



De caprificatione. 



XXI. 19. Admirabilis est pomi hujusce festinatio , 

 unius in cunctis , ad maturitatem properantis arte 11a- 

 turae. Caprificus vocatur e silvestri gnre ficus numquam 

 maturescens, sed quod ipsa non habet , aliis tribuens : 

 quoniam est naturalis causarum transitus , atque e pu- 

 trescentibus identidem generatur aliquid. Ergo culices 

 parit : hi fraudati alimento in matre , putri ejus tabe , 

 ad cognatam volant : morsuque ficorum crebro , hoc 

 est , avidiore pastu aperientes ora earum , atque ita p- 

 ntrantes , intus solem primo secum inducunt, cereales- 

 que auras immittunt foribus adapertis. Mox lacteum 

 humorem , hoc est , infantiam pomi , absumunt : quod 

 fit et sponte. Ideoque ficetis caprificus praemittitur ad 

 rationem venti, ut flatus evolantes in ficos ferat. Inde 

 repertum, ut illatae quoque aliunde, etinter se colligatae 

 injicerentur fico : quod in macro solo et aquilonio non 

 desideratur: quoniam sponte arescunt loci situ , rimisque 

 eadem , quae culicum opra , causa perficit ( necnon ubi 

 multus pulvis : quod evenit maxime frquent! via ad- 

 posita: namque et pulveri vis siccandi, succumque lactis 

 absorbendi ) : quae ratio , pulvere et caprificatione hoc 

 quoque praestat, ne dcidant, absumpto humore tenero, 

 et cum quadam fragilitate ponderoso. 



